open-index/open-wikipedia-markdown huggingface dataset:
لفيض

**لفيض** جماعة ترابية قروية كاينة في إقليم تارودانت، جهة سوس ماسة، ساكنين فيها 11998 نسمة، على حسب الإحصاء العام 2014.
## إحصائيات
* نسبة الأمية : 53,8%
* نسبة السكان اللي قاريين فوق الثانوي (ثانوي وجامعة): 3,2%
* نسبة الناس النشيطين (اللي يقدرو يخدمو): 33,5%
* نسبة البطالة: 9,1%
* نسبة الناس اللي خدامين في الدولة (أولا البيطاليين اللي سبق ليهوم خدمو): 3,5%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):51,3%
## مصادر

تصنيف:جهة سوس ماسة
تصنيف:جماعة قروية ف إقليم تارودانت
تصنيف:بلايص مسكونين ف إقليم تارودانت
تصنيف:جماعة قروية ف جهة سوس ماسة
الكفيف الزرهوني

**لكفيف زّرهوني** (تزاد ف لقرن 14 ف مولاي دريس زرهون ؤ مات ف 1348) شاعر زجال مغربي عاش ف يامات لمرينيين. هوا مول أقدم نص معروف مكتوب بالدارجة المغربية و لي معروف ب سميت "ملعبة الكفيف الزرهوني". هاد لقصيدة تكتبات علا لحركة لفاشلة لي قام بيها سّلطان بولحسن لمريني ل تونس (الي كانت كاتسما *إفريقية*) ؤ لي خسر فيها ف معركة لقيروان.

كاينين غير جوج عيون كاتدكر لكفيف زّرهوني ؤ لي نقدرو نعرفو منها معلومات علا حياتو:

* مقدمة بن خلدون: ل لمؤرخ بن خلدون و لي دوا فيها علا لملعبة وكيفاش زّجل كان منتاشر ف لمغريب ف لعهد لمريني. بن خلدون دكر بلي لكفيف زّرهوني أصلو من قبيلة صاريوة ف جّوايه ديال مولاي دريس زرهون.
* تّحقيق ديال لمؤرخ المغربي محمد بنشريفة، و لي زاد فيه معلومات علا لملعبة ؤ علا زّرهوني و فتارض بلي يقدر يكون مات ف جايحة طاعون لي ضربات لمغريب ف 1348 ميلادية.

## مصادر

تصنيف:شاعير مغريبي
تصنيف:بيوغرافيا د رجال
تصنيف:وفيات 1348
تصنيف:مقالات فيها مصدر و علاين 3000 بايت
تصنيف:لمرينيين
فيمينيزم

تصغير|يسار|100px|واحد من الرموز د النسوية
تصغير|يسار|300px|مظاهرة د النسويات فميريكان ف 1912

**النسوية** ولا **لفيمينيزم**، هي واحد لمجموعة د لحركات لجتماعية وسّياسية ولإيديولوجيات لي كاتبغي تعرف وتنشئ وتوصل لتّساوي سّياسي ولقتصادي وشّخصي ولجتماعي ديال لجنسين. لفيمنيزم كايتّاخد لموقف لي كايقول بلّي لمجتمعات كاتعطي لأولوية لوجهة نّظر ديال راجل، وبلّي لمرا كاتظلم فهاد لمجتمعات. من بين لمجهودات باش هاتشي يتغير كاين محاربة لأفكار لمسبقة على لجندر وإنشاء فرص ونتائج تعليمية، مهنية و د تّعامل للمرا متساوية مع لّي عند رّاجل.

لكلمة ديال فيمينيست ولا نسوي تتقال على الراجل ولا لمرا اللي تيكافحو باش المرا يكونو عندها نفس الحقوق فلمجتمع بلا ميتفرق بينها وبين الراجل على اساس الجنس ديالهم.
حقوق بحال الحق ف الاجهاض ولا الحق فلورت قد قد مع الرجل هي أمثلة د حقوق اللي تشهر بها هاد الفكر و اللي ناداو بيه شي نسويات ونسويين. ولكن كاين حقوق اخرى اللي بفضل هاد النوع من الافكار بدلات الشكل د مجتمعات و السياسات د بلدان، بحال الحق فالتصويت و اللي باقي نسا كتار فالعالم محرومين منو تال ليوم.

من الحقوق اللي تيناضلو عليها الفيمينيست ولا النسويين و النسويات فالعالم كاين:
* الحق فالتعليم،
* الحق فالشغل،
* الحق ف صالير ولا اجر متساو مع الراجل اذا تساواو بجوج ف القدرات و الكفاءات،
* الحق فلعطلة مورا لولادة.

الفيمينيست تيناضلو حتا ضد التحرش و العنف الاسري، الاغتصاب، وݣاع انواع العنف ضد المرا.

كاين بزاف د الأنواع ديال النسوية بحال النسوية المسيحية اللي تطالب بحق المرأة ف قيادة الكنيسة ولا النسوية لإلحادية اللي تتعتبر باللي الدين هو السبب فظلم المرا وأشكال اخرى، اللي تاتقول كلها باللي الهدف ديالها هو يتحيًدو ݣاع أنواع الحݣرة اللي تيتمارسو على المرا.

## تاريخ

### لمصطلح
شارل فوريي، فيلسوف وشتراكي يوطوبي فرانساوي، عندو لفضل فتصويغ د لكلمة فيمينيزم (بلفرانساوية: féminisme) ف 1837. لكلمة "فيمينيزم" بانت لأول مرة ف فرانسا وهولندا ف 1872.

## مصادر

## شوف تا
* سيمون دو بوڤوار


تصنيف:الجندر
تصنيف:مقالات فيها مصدر و 3000 بايت
تصنيف:نظريات جتيماعية
لقنطرة د بروكلين

تصغير|يسار|400 px|منظر د القنطرا د بروكلين و شبه الجزيرة د مانهاطن
**لقنطرة د بروكلين** هي واحد القنطرا فالمدينة د نيو يورك فالميريكان, و تاتلاقي مابين المنطقة د مانهاطن و بروكليين. تادوز فوق من واحد الواد سميتو إيستيرن ريڤر.

القنطرا د بروكلين هي وحدا من القناطر اللٌوالا اللي تبناو معلًقين فلميريكيان. بقات تاتًبنا 14 لعام, و تفتاتحات نهار **24 ماي 1883**. فنهار الافتتاح ديالها دازو فيها 1800 طونوبيل و 150.300 ديال الناس. المهندس د هاد القنطرة كانت سميتو **دجون آوݣوسطوس روبلينݣ**. هاد المهندس ماكانش عندو الزهر حيث غير 3 إيام من بعد ما بدا البني د القنطرا دخل فيه باطًو وعنفجليه الصبعان د رجليه. جاه الطيطانوس ومات من بعد 13 ليوم من ديك الكسيدة.

واشينطون روبلينݣ, ولد آݣوسطوس, هو اللي كمًل المشروع من مورا ما مات بًاه, ولكن تا هو مرض (بواحد المرض سميتو مرض تخفيف الضغط), و كان خاصو يتبًع المشروع غي من بعيد. عاوناتو مراتو إيميلي روبلينݣ, وهي اللي قبطات المشروع تا سالا على خير.

## مصادر


تصنيف:نيو يورك
المعطي منجب

**المعطي منجب**، تولد فـ6 مارس 1962 ف بنسليمان، هو ؤستاد جاميعي ومؤرخ وحقوقي وناشط سياسي مغريبي تيخدم على تّاريخ السياسي لمعاصر ومسائل حقوق لإنسان.
## حياتو
تولد لمعطي منجب ف 1962 ف بنسليمان وكبر فيها. قرا التاريخ فكلية لأداب فالرباط و موراها كمًل قرايتو ففرانسا.

لمعطي منجب عندو جوج دكتورات: اللًولا من فرانسا ف الشؤون السياسية ف منطقة شمال إفريقيا (1989)، و التانية من السينيݣال ف تاريخ السياسة لإفريقية (2005).

ف شتنبر 2015، تمنع من سفر ل لخاريج بسباب ختيلالات ف لفلوس ف واحد من لمراكز لي خدام فيهم علا حساب ما قالت وزارة داخيلية. موراها دار إضراب علا لماكلة من 6 أكتوبر حتال 29 أكتوبر مورما تحيد عليه هاد لمنع. تهمة لي كانت عندو د أنو "قاس سلامة داخيلية د دولة، دار نصب ؤ بلي خدا معاونات من منضمات برانية بلاما يحتارم لقانون" دازت ف لمحكمة لبتيدائية د الرباط ف 19 نونبر 2015 لي أجلاتها حتال 27 يناير 2016 ؤ موراها خمسة د لمرات خرين، حتال 28 يناير 2021 فين تحكم عليه غيابيا ف هاد لقضية ب عام د لحبس ويخلص خمسطاس ألف درهم.

ف 7 أكتوبر 2020، النيابة العامة في المحكمة الإبتدائية ديال الرباط حلات تحقيق مع لمعطي منجب و لفاميلة ديالو علا شي تحويلات ديال بزاف د لفلوس وغسيل د لفلوس.

## خدمتو
### مراكز وجمعيات
أسس لمعطي منجب بزاف د لمراكز ولجمعيات منها:
* مركز ابن رشد للتواصل (2009)
* الجمعية المغربية لصحافة التحقيق
* جمعية الحرية الآن (هو الرئيس ديالها)

### كتوبا
كتب لمعطي منجب عدد د لكتوبا منها:
* 
* معا 
** 
* 

## مصادر

تصنيف:زيادة 1962
تصنيف:ناس قراو ف جاميعة محمد لخاميس
تصنيف:توارخي مغريبي
تصنيف:كتاتبيا مغاربا د لقرن 20
تصنيف:السياسة د لمغريب
تصنيف:ناس حيين
تصنيف:أكاديميين مغاربا
تصنيف:مقالات فيها مصدر و 3000 بايت
تصنيف:ناس تزادو ف بنسليمان
تصنيف:كتاتبيا مغاربا د لقرن 21
تصنيف:توارخيا مغاربا د لقرن 20
المهدي بنعبود

**المهدي بنعبود** (تولد ف سلا ف 1919 - مات ف الرباط ف 1999) كان طبيب وفيلسوف ومفكر وكاتب مغريبي.

## حياتو
تولد المهدي بنعبود فسلا ف 1919 وكبر فيها. مات ليه بًاه وهو عندو 7 سنين، و ربًاتو مًو ومن بعد خاه لكبير زين العابدين. دخل للمدرسة وقرا فيها مزيان، حتا خدا لباك ديالو وبدا يقرا الطب ف 1940. مشا للجامعة د مونپوليي ففرانسا باش يكمل قرايتو، ومن بعد كمًل فباريز ف 1945. ف 1950 خدا الدكتورا ديالو وحلً عيادة فالدار لبيضا. فنفس لوقت اللي كان تيقرا، نخارط فلعمل لوطني ودخل فحزب ليستيقلال.

ف 1951 مشا للميريكان و حل فيها مكتب باش يدافع على إستقلال لمغريب. من مورا ليستيقلال نيشان، عينو محمد لخامس أول سفير د لمغريب ف لميريكان، و غادي يبقا سفير 6 سنين (من 1956 ل 1962) حتا غادي يبدلوه حيث ساند موظفي وزارة لخارجية فلإضراب ديالهم. موراها رجع عاود لمغرب و حل عيادة ف سلا، و من 1966 ولاُ أستاد دلعلم النفسي و لمداهب لفكرية لمعاصرة و لعقيدة لإسلامية ف لجامعة د محمد لخامس ف رباط، و خرج بزاف د لكتوبا و التحاليل ف هاديك لوقيتة.

مات المهدي بن عبود نهار 12 يونيو 1999 ف الرباط.

## كتوباتو
كتب المهدي بزاف د لكتوبا فبزاف د لمواضيع، منها:
* *رصد الخاطر أفكار ونظريات وخواطر* (ثلاثة د لأجزاء)
* *خواطر حول أزمة الحضارة المعاصرة والتطلع إلى مستقبل الإنسانية.*
* *خواطر حول مسيرة الفكر البشري أو منهاج البحث عن الحقيقة واليقين .*
* *التحدي الخلقي*.
* *أيها الجيل الصاعد* (قصة فلسفية).
* *العصر والنصر* (شعر).
* *الواردات* (حكم وأمثال) .
* متفرقات (أحاديث صحفية وإذاعية).

## مصادر

تصنيف:زيادة 1919
تصنيف:ناس تزادو ف سلا
تصنيف:وفيات 1999
تصنيف:طبا مغاربا
تصنيف:سياسي مغريبي
تصنيف:أكاديميين مغاربا
تصنيف:كتاتبيا مغاربا د لقرن 20
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:شخصيات عندها كتر من تاريخ د لوفاة ف ويكيداطا
النادي د لمدابزة

**النادي د لمدابزة** (ب ) هو واحد لفيلم ميريكاني ألماني خرج ف 1999، و تبنى على الرواية ديال تشاك پالانيوك لي عندها نفس السمية، ؤ من الإخراج ديال ديڤيد فينشر، ؤ لبطولة د براد پيت، إدوارد نورتون، ؤ د هيلينا بونام كارتر.
يسار|تصغير|213x213px|صورة دالصابون لي عندها دلالة فالفيلم

## لقصة د لفيلم
الراوي (إدوارد نورتون) ديال لقصة لي مكيدكرش السمية ديالو. هوا خدام ف شركة ديال الطوموبيلات، كايسفر بزاف ؤفيه لأرق. الطبيب ديالو مابغاش يكتب ليه الدوا، و بلاصت هادشي كينصحو باش يحضر للإجتيماعات ؤ لݣروبات ديال الناس لي كاتعاني كتار منو، فكان كايحضر بزاف د لݣروبات د الدعم بحال لݣروب ديال الكونصير ؤ كايدّاعي بلي حتى هوا فيه، ؤ هوا على هاد لحال كايتلاقى ب نصابة بحالو مارلا سينڭر (بونهام كارتر). تعصب فاللول منين عرفها و من بعد غايتفاوض معاها باش مايحضروش  ل نفس لݣروبات. من بعد واحد لمدة غايتلقى ف الطيارة بواحد السيد كيبيع الصابون سميتو تايلر (براد پيت) ؤ غايجرو لواحد النادي  د لمدابزة ؤ بجوجهوم غيتعاونو باش هاد النادي يكبار، و لكن من بعد الراوي غيعرف الأهداف لخفية ؤ لحقيقية ديال تايلر ؤ من تما لحياة د بطل لقصة غاترون د بصاح.

## مصادر


تصنيف:فيلم ميريكاني
تصنيف:فيلم ألماني
تصنيف:فيلم د لاكسيون
تصنيف:فيلم د دراما
تصنيف:فيلم موخود من خدمة أدبية
تصنيف:مقالات فيها مصدر و علاين 3000 بايت
تصنيف:أفلام د 1999
النخيل

**النخيل** جماعة ترابية مقاطعة كاينة ف عمالة مراكش، جهة مراكش آسفي، ساكنين فيها 64447 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 31,5%
* نسبة سّكان لّي قاريين فوق تّانوي (تانوي و جامعة): 13,9%
## اقتصاد
* نسبة نّاس نّشيطين (لّي يقدرو يخدمو): 52,9%
* نسبة لبطالة (نّاس لّي ما خدامينش و تايقلبو على خدمة): 13%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 5,2%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):56,2%
## مصادر

تصنيف:جهة مراكش آسفي
النيجر

**لجمهورية د النيجر** (بلفرانساوية: République du Niger) هي بلاد مافيهاش لبحر جات ف لوسط د إفريقيا و بالضبط فلمنطقة د الساحل. تسمًات بالنيجر علاود لواد د النًيجر اللي تيدوز من لأراضي ديالها. تيحدًوها من الشمال لجزائر وليبيا، من لغرب مالي وبوركينا فاصًو، من الشرق تشاد، و من لجنوب نيجيريا و بينين. 80% من لأراضي د بلاد هي صحراوية، ولأراضي لاخرا اللي قريبة مهددًة بالتصحر. النيجر وحدا من أفقر لبلدان فلعالم ولقتيصاد ديالها تيعتامد غالبا على لفلاحة وعلى التصدير د مواد خام بحال ليورانيوم.

فاللخر د لقرن 19 بدات فرانسا تاتحتًل لأراضي ديال النيجر، و ف 1904 دخُلات النيجر فإفريقيا لغربية لفرانساوية. بقا هاد ليستيعمار تال 1960، وهو لعام اللي أتستاقل فيه لجمهورية د النيجر، وغادي تبدا موراها فترة مافيهاش لإستقرار و أيكون حكم د لعسكر تال 1999 اللي تدار فيها قانون نتيخابي باش يبدا يطلع رئيس لبلاد بلينتيخابات.

تيسكنو فالنيجر تقريبا 22.5 مليون د الناس (لأغلبية ديالهم فلجنوب د لبلاد) و لعاصمة ديالها هي نيامي. اللغة الرسمية هي لفرانساوية، ولعملة اللي كاتخدًم فلبلاد هي لفرنك لغرب إفريقي. الرئيس د النيجر من 2011 لدابا هو محمدو يوسوفو.
## مصادر


تصنيف:بلدان د إفريقيا
تصنيف:تأسيسات د 1960 ف إفريقيا
النورڤيج

**لمملكة د النورڤيج** (ب النورڤيجية الجديدة: *Noreg* - ب النورڤيجية لقديمة: *Norge*) ولاّ **النورڤيج** ولاّ **النرويج** هي واحد لبلاد ف الشمال د أوروپا تيسكنو فيها تقريبا 5 د لمليون و نصّ د الناس.
تاتحدّها السويد و فينلاندا و روسيا من الشرق، لمحيط لأطلسي من لغرب و الدانمارك من الجنوب. اللغات الرسمية د النورڤيج هوما النورڤيجية و السامي، و لعاصمة ديالها هي أوسلو.

النورڤيج ماداخلاش ف الاتحاد الأوروپي، و تاتخدم العملة د الكرونا النورڤيجية. الملك د النورڤيج ديال دابا سميتو هارالد لخامس.

## التاريخ
النرويج كاتعتابر وحدة من لبلدان لي سكنوها شعب جرماني لي هوا الڤايكينڭ لي هجم على بزاف ديال لبلدان بحال النڭليز، فرانسا و شي جزر لي دابا تابعين ل كندا، و كانو كاياخدو ثروات ديالهم و كايرجعو. و ملي عتانقو الديانة المسيحية ما بقاوش كايديرو غزوات.

## مصادر
 


تصنيف:بلدان د ؤروپا
تصنيف:تأسيسات د 872
لوليد ميمون

**لوليد ميمون** (ب لأمازيغية: **ⵍⵡⴰⵍⵉⴷ ⵎⵉⵎⵓⵏ**) (تولد نهار 19 مارس 1959 ف بني سيدال - إقليم الناظور) هو واحد لمغني أمازيغي مغريبي تيغني ب الريفية (تاريفيت), و معروف بسميًت "لماليك د لأغنية الريفية".
## حياتو
تولد الوليد ميمون ف بني سيدال ف إقليم الناظور ف 1959 ف أسرة ديال لفلاحة أبا على جد. من صغرو وهو تاتعجبو لموسيقا، و كان متبع بزاف *إمديازن*, اللي هوما لفنانا و الشوعارا اللي تيغنيو ف الريف. قرا الوليد الليسي فالناظور و ملي خدا لباك مشا للجامعة د ظهر المهراز ف فاس، و تمًا دار وعي سياسي و نضالي.

خرًج أول ألبوم ديالو ف 1981، و كانت سميتو أجاج، اللي هي الرعد. من بعد ماخرج لألبوم قبطوه لبوليس و ستنطقوه و منعو لألبوم يتباع و جراو على الوليد ميمون من لجامعة. واخا هاكا بقا تيغنًي ب التخبية و خرج ألبوم آخر ف 1986، اللي سميتو أمتلوع (الشمكار), و اللي تباع عادي و ماتمنعش.

فاللول ديال التسعينات هاجر الوليد ميمون ل هولاندا، و خرج جوج ألبومات تمًا. ف 1997 مشا يعيش ف الكاناري، ولكن ماطوًلش فيها و مشا ل بلجيكا ف 1998، و هي اللي عايش فيها من ديك لوقت تال دابا.
## لأغاني ديالو
الوليد ميمون معروف بزاف عند الناس اللي تيسمعو لأغاني الريفية، و عندو عدد د لأغاني لمعروفة، منها بحال دابا:
* *الدشار إنو* (الدوًار ديالي)
* *نشًين شا* (حنا هنايا)
* *سرام ڭانڭ* (سمعو منًا)
* *أدهار أوباران*

## مصادر

تصنيف:زيادة 1959
تصنيف:بيوغرافيا د رجال
تصنيف:مغني بالريفية
تصنيف:ناس تزادو ف بني سيدل جبل
تصنيف:مقالات فيها مصدر و 3000 بايت
اليوسفية

**اليوسفية**، لي كان سميتها **لويجانطي** (ب لفرانساوية: Louis-Gentil)، هي مدينة مغريبية و جماعة ترابية حضرية كاينة ف إقليم اليوسفية، جهة مراكش آسفي، ساكنين فيها 67628 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 23,7%
* نسبة سّكان لّي قاريين فوق الليسي (ليسي و جامعة): 21,8%

## قتيصاد
* نسبة نّاس نّشيطين (لّي يقدرو يخدمو): 43,7%
* نسبة لبطالة (نّاس لّي ما خدامينش و تايقلبو على خدمة): 32,2%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 19,6%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):39,2%

## مصادر

تصنيف:جهة مراكش آسفي
تصنيف:مدون د لمغريب
تصنيف:بلايص مسكونين ف إقليم اليوسفية
تصنيف:تأسيسات د 1931 ف لمغريب
لݣردان

**لݣردان** مدينة مغريبية و جماعة ترابية حضرية كاينة في إقليم تارودانت، جهة سوس ماسة، ساكنين فيها 12313 نسمة، على حسب الإحصاء العام 2014.
## إحصائيات
* نسبة الأمية : 28,7%
* نسبة السكان اللي قاريين فوق الليسي (ليسي و جامعة): 14,5%
* نسبة الناس النشيطين (اللي يقدرو يخدمو): 46,5%
* سبة البطالة: 14,7%
* نسبة الناس اللي خدامين في الدولة (أولا البيطاليين اللي سبق ليهوم خدمو): 11,6%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):62,5%
## مصادر

تصنيف:جهة سوس ماسة
تصنيف:مدون د لمغريب
تصنيف:بلايص مسكونين ف إقليم تارودانت
المهدي بنعطية

**المهدي بنعطية** (تزاد ف 17 أبريل 1987 ف كوركورون ف فرانسا) هو كوايري مغريبي كان كيلعب ف لپوصط د مدافع معا لفراقي لي داز منها ؤ معا لمنتخب د لمغريب د كورة.

بدا المهدي بنعطية المسيرة ديالو ف أولمپيك مارساي ف 2005، ولكن مالعبش فيها تقريبا ݣاع و صيفطوه إعارة لبزاف د لفراقي. ف 2008، غادي تشريه كليرمون فوط، لي كانت ف درجة تانية د فرانسا، وتما فيه بدا يلعب ديما. ف نفس العام (2008) لعب أول ماتش ديالو مع لمنتخب د لمغريب، وكان ماتش ضد زامبيا ربح فيه لمغريب ب 3 ل 0.

ف 2010 غادي يمشي بنعطية ل لبطولة د لطاليان وغادي يلعب مع لفرقة ديال أودينيزي تلت سنين، لي كان عندو فيها مستوى مزيان، خلًا روما تشريه ف 2013. غادي يبقا بنعطية غادي وتيطلع و ف 2014 أيمشي ل بايرن ميونيخ. ف لعام تاني ديالو تمًا غادي يهبطلو نيڤو ويتضرب بزاف د لمرات، تا مشاتو بلاصتو ف دفاع. غادي يسلًفو لبايرن ف 2016 ليوڤانتيس، لي غادي تشريه ف 2017. ف يوڤانتيس غايلعب تلت سنين ف لمجموع، و ف 2019 أيمشي ل قطر يلعب ف لفرقة د دحيل، و هي لفرقة لي لعب فيها تال 2021 فين مشا ل تركيا ل لفرقة د فاتح قرا جمرك.

ف 2019 عتازل بنعطية لعب معا لمنتخب د لمغريب، ؤ ف دجنبر 2021 قرر يعتازل لعب د كورة.

## مصادر

تصنيف:زيادة 1987
تصنيف:كوايري مغريبي
تصنيف:كوايري فرانساوي
تصنيف:فرانساويين من أصل مغريبي
تصنيف:ناس حيين
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:لعابا د كاس لعالم 2018
مرامر

**مرامر** هي جماعة ترابية قروية كاينة ف إقليم الصويرة، جهة مراكش آسفي، ساكنين فيها 7587 واحد، ولكتافة سكانية فيها 60,32 بنادم ف لكيلوميتر مربع، تايعيش فيها 3838 راجل، و 3749 مرأة، و 1452 أسرة، على حساب لإحصاء ديال 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 63,1%
* نسبة سّكان لّي قاريين فوق الليسي (ليسي و جامعة): 1,4%
## إقتصاد
* نسبة نّاس نّشيطين (لّي يقدرو يخدمو): 55,5%
* نسبة لبطالة (نّاس لّي ما خدامينش و تايقلبو على خدمة): 4,8%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 1,4%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):16,7%

## تجهيزات
24,59% ديال ديور مجهزين ب لما د شريب

80,30% ديال لأسر مجهزين بضو

0,21% ديال لأسر عندهم لواد لحار

1,74% ديال لأسر عندهم لأنتيرنيت

1,39% ديال لأسر عندهم أورديناتور

1,32% ديال لأسر عندهم طوموبيل

## مصادر

تصنيف:جهة مراكش آسفي
تصنيف:جماعة قروية ف إقليم الصويرة
تصنيف:جماعة قروية ف جهة مراكش آسفي
تصنيف:مقالات فيها مصدر و علاين 3000 بايت
تصنيف:بلايص مسكونين ف إقليم الصويرة
مزوضة

**مزوضة** جماعة ترابية قروية كاينة ف إقليم شيشاوة، جهة مراكش آسفي، ساكنين فيها 23132 واحد، على حسب لإحصاء لعام 2014.
## الفروع
1- أيت الضيط

2-لزيفة

3-أيت بويعقوب

4-ايت كضيض

5-زناكة
## تعليم
* نسبة لأمية (نّاس لّي ما كايعرفوش يقراو ولا يكتبو) : 54,5%
* نسبة سّكان لّي قاريين فوق الليسي (ليسي و جامعة): 2,1%
## قتيصاد
* نسبة نّاس نّشيطين (لّي يقدرو يخدمو): 39,1%
* نسبة لبطالة (نّاس لّي ما خدامينش و تايقلبو على خدمة): 6%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 2,8%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):49,1%
## مصادر

تصنيف:جهة مراكش آسفي
تصنيف:جماعة قروية ف إقليم شيشاوة
تصنيف:جماعة قروية ف جهة مراكش آسفي
تصنيف:بلايص مسكونين ف إقليم شيشاوة
نتيخاب طبيعي

[تصغير|رسمة كاتبيّن [طفرة وراتية|الطفرات لوراتية و لإنتخاب الطبيعي. الطفرات لي "مامزيانينش" (كايضرّو لقدرة ديال لكائن باش يعيش و يتكاتر) كيختافيو، و الطفرات "لمزيانين" (لي كايعاونو لكائن باش يعيش و يتكاتر) كيستامرو و كيدوزو ل لأجيال الجاية]]
**النتيخاب الطّبيعي** (ب لونݣلي : **Natural selection**) هو واحد لعملية ماشي عشوائية، فيها كيتزاد ؤلا كيقل التعاويد د الصفات ؤلا ميزات معينة ف شي ݣروپ سكاني فاش كيوقع تكاثر متنوع (كيتولدو أفراد مختالفين من حيت الصفات)، هو من بين أهم لميكانزمات ديال تطور.

التنوع ديما مضمون بفضل الطفرات لعشوائية لي كدير تغيرات ف الجينوم ديال لكاينات لحية، هاد الطفرات تقدر تورث ل الجيال الجاية، هاد الجينوم لي كيثورت كيتفاعل مع بيئة لي عايش فيها كل كائن، يقدر يكونو شي أفراد عندهم صيفات متميزة كتخليهم كيقدرو على لعيش ؤ التوالد كثر من أفراد خرة، هادشي علاش كيتطور لݣروپ.

لعوامل لي كتأثر علا النجاح د التوالد حتا هي مهمة، هاد لفيكرة طورها تشارلز داروين ؤ سماها ب **[[نتيخاب جنسي|النتيخاب الجنسي]]**، النتيخاب الطبيعي كيخدم علا نمط لي باين، يعني صيفات لي كتبان ف لكائن، مثلا لكاينات لي كتجري مزيان ؤلا لي صحيحة عندها فرصة كبيرة باش تعيش، ؤ تدوّز هاد نمط لي باين، ؤ مع لوقت يقدر هاد تغييرات تخلق ݣروبات متخصصة ف شي بيئة، ؤ ف اللخر يبانو نواع جديدة، النتيخاب الطبيعي هو لي كيخلي ݣروبات تتطور، هو مختالف على **[[نتيخاب إصطناعي|النتيخاب لإصطناعي]]**، لي بنادم هو لي كيدير لخدمة ديال الطبيعة ؤ كيغربل صيفات لي بغا ؤ يخليها دوز ل الجيال لي جاية (متلا ف لبهايم و لكلاب).

## مصادر


تصنيف:لبيولوجيا
تصنيف:تطوور
تصنيف:تشارلز داروين
تصنيف:تفاعولات بيولوجية
تصنيف:إطولوجيا
تصنيف:بيولوجيا تطورية
نقيطاعات لموت

[يسار|تصغير|[جوزي ساراماݣو كاتب الرواية]]
**نقيطاعات لموت** (ب لبرطقيزية: *As Intermitências da Morte*) رواية ديال لأديب لبرطقيزي جوزي ساراماݣو، خرجات عام 2005 من دار النشر إيديتوريال كامينو.

الرواية كاتعاود قصة واحد لبلاد، ݣاعما محددة، ماكاتبقاش فيها لموت. الرواية داخلة فالستيل لأدابي ديال ساراماݣو لي كايمزج فيه بين لأداب و لفلسفة و حتا تّكوميك من النظام السياسي و جّتيماعي لحالي.

## مصادر

تصنيف:رواية
تصنيف:كتاب مكتوب ب لبرطقيزية
ولاد عياد (لفقيه بن صالح)

**ولاد عياد** (بالأمازيغية : **ⵓⵍⴰⴷ ⴰⵢⴰⴷ**) هي واحد المدينة ف إقليم الفقيه بن صالح ف جهة بني ملال خنيفرة، كيسكن فيها شي 21,466 ديال بنادم عل حساب ليحصا ديال 2004.
## لموقع
كاينة ولاد عياد ف لإحداثيات: 32° 12' 0" شمالا و 6° 48' 0" غربا. وعلى طّريق لوطنية رقم 8 لي كتربط مدينة بني ملال ب مدينة مراكش. لوزين دسكر هو معلمة ديال لمدينة حيت كاين ف لخرجة ديالها علا طريق كيسهل علا لي دايز يعرف لمدينة.

## لمناخ
كتصنف ولاد عياد ف لمناخ لمتوسطي لقاري لي ناشف، لي فيه شتا باردة، ؤ صيف سخون، كتوصل لموايان د لحرارة لماكس 29.71 ومينيموم ل 13.05، لموايان د شتا لي كاتطيح هو 438.42 مليمتر ف لعام، و ماكاتكونش منتاضمة ف لعام.

أما الريح لي كاين هو الريح د شرڭي ديال صيف لي كاتجي من لجنوب و كتخلي واحد لموجة د سّخونية.

## جغرافيا
لمدينة ضاير بها سلسلة دجبال لأطلس لمتوسط من جهة لجنوب ؤ من شمال أراضي زراعية سقوية كبيرة لي معروفة بسهل تادلة (محليا : لبلان) هادشي حيت عندها جوج د لويدان صطيناعية كيعتمدو عليهم ف لفلاحة.

## ليكونومي
لأغلبية دسكان كيعتمدو علا لفلاحة بشكل رئيسي؛ تّجارة حتى هي كتعرف رواج كبير.

## مصادر

تصنيف:جهة بني ملال خنيفرة
تصنيف:بلايص مسكونين ف إقليم لفقيه بنصالح
تصنيف:ستيتناء من طاݣ ناقصين تصاور
باب دارنا

**باب دارنا هولدينݣ**، معروف كتر غير بسميت **باب دارنا**، هي واحد شاريكة مغريبية ديال لإنعاش لعقاري، كيقولو بلي بدات ف 1990، ولاكين ماتحلات رسميا حتال 18 أكتوبر 2019، مولاها هو سيدي محمد الوردي لي من قبل كان موضاف معا وفاسلف ؤ وفاكاش.

## لبدية
لقصة كاتبدا ب ضبط ف 2013 ملي باب دارنا بدات كاتبان ف ساحة ب لإشهارات ف تلفازة وسوشل ميديا كيبينو فيهم أنهم عندهم مشاريع ديال ديور ف بزاف د لمدون د لمغريب ؤ بعروض مختالفة كاتناسب كلشي، ؤكيديرو حتا تسهيلات ف لخلاص.

هاد لإشهارات، لي شاركو فيهم ممتيلين ؤفنانين، كانو كيدوزو فيهم لعروض لي كاينا بحال مثلا "تشري جوج ديور وتالتا فابور" ولا "ڤيلا بتامان برطمة"، هادشي لي خلا ناس يتيقو ؤيزعمو يشريو.

حاجة خرا، هاد "شاريكة" حضرات لبزاف د لمعارض داخل لمغريب ولا ف لخاريج، وهادشي خلا حتا لمغاربة لي ساكنين برا يزعمو ف الشرا ديال ديور.

## لفضيحة ديال نّصب
ف لول ديال نونبر 2019، تقريبان شي 20 واحد لي دافعين تسبيق باش ياخدو ديور مشاو كيطالبو قدام لمقر د شاريكة باش يردو ليهم فلوسهم حيت تعطلو باش يعطيهم ديورهم؛ ومن بعد ليالي من لمفاوضات، الوردي عطاهوم شيكات. نهار 7 نونبر واحد من هاد الناس ؤفنفس لوقت محامي دار شكاية ضد رئيس لمدير لعام ديال باب دارنا الوردي حيت شيكات بلا رصيد.

## تحقيق
ف 21 نونبر، الوردي تشد وتحط ف لحراسة نضرية. معا لبوليس لقضائي الوردي عتارف بلي ماكانش عندو ترخيص ديال لبني.

ف 30 دجنبر، نائب لمدير لعام ؤ نمرة 2 ديال باب دارنا عتمان البوكفاوي تشد ؤهو هربان ف أبيدجون ف لكوط ديڤوار.

ف نونبر 2021، خرجو تقارير بلي لوردي هرّب ل فلوس ل پاناما ؤ خدّمهم ف واحد شاريكة د ستيتمار تما، ضحايا طالبو باش يتحل تحقيق ف هاد لقضية.

## لموحاكامة
ف 12 يناير 2023، حكمات محكامة ستيناف د دارلبيضا على مول شاريكة لوردي بخمسطاش لعام د لحبس ؤ على نّوطير لي متاهم ب تزوير ب طناش لعام د لحبس، ؤ لمجموع تعطات 51 عام د لحبس لڭاع ناس لي متاهمين ف هاد لقضية.

## مصادر

تصنيف:شركات د لمغريب
تصنيف:جرائم د لفينونص
تصنيف:مقالات فيها مصدر و 3000 بايت
بانݣلاديش

**بانݣلاديش** (ب لبينݣالية: গণপ্রজাতন্ত্রী বাংলাদেশ) هي واحد لبلاد ف لجنوب الشرقي ديال أسيا. تاتحدها لهند من ݣاع الجوايه، من غير لجنوب الشرقي، اللي عندها فيه حدود مع بورما، و لجنوب اللي تاطًل فيه على لخليج د لبنݣال. بانݣلاديش تاتعني لبلاد د لبنݣال ب اللغة لبينݣالية.

ف 1947، مورا ما خرجات بريطانيا من شبه لقارة لهندية، تقسمات ديك لمنطقة على جوج: لمنطقة د لهندوس هي لهند، و لمنطقة د لمسلمين هي پاكيستان، اللي كانت فيها پاكيستان لغربية ( هي پاكيستان ديال دابا)، و پاكيستان الشرقية (هي بانݣلاديش). علاود لحݣرة و لإهمال ليقتيصادي و السياسي و اللغوي، دارو الناس ديال پاكيستان الشرقية ثورة على پاكيستان لغربية، و وقعات حرب بيناتهم سالات ب ليستيقلال ديال پاكيستان الشرقية، اللي ولات هي لجمهورية الشعبية د بانݣلاديش ف 26 مارس 1971.

تيسكنو ف بانݣلاديش تقريبا 161 مليون واحد (هي الدولة التامنة من ناحية عدد السكان ف لعالم) و لعاصمة ديالها هي داكا. لعدد لكبير د السكان ديالها تيخلًيها هي الدولة لمسلمة التالتة من ناحية الناس ف لعالم. لفلوس اللي كاتخدًم ف لبلاد هي تاكا، و اللغة الرسمية هي لبينݣالية. بانݣلاديش داخلة مع لأمم لمتحدة و منظمة لكومنويلت و ليتيحاد د جنوب شرق آسيا د التعاون لإقليمي و مؤتمر لقمة لإسلامي.

## مصادر


تصنيف:بلدان د أسيا
تصنيف:مقالات فيها مصدر و علاين 3000 بايت
تصنيف:تأسيسات د 1971 ف أسيا
باربادوص

**باربادوص** (بلينݣليزية: **Barbados**) هي واحد لبلاد جزيرة جات ف لكاريبي. لمساحة ديالها صغيرة بزاف وماتاتفوتش 439 كم². الطول ديال لبلاد كاملة هو 34 كم ولعرض ديالها 23 كم. أقرب بلدان لباربادوص هوما سانت ڤينسنت و لݣرونادين (168 كم) وطرينيضاض ؤ طوباݣو (400 كم).

ستعمرو بزاف د لبلدان باربادوص منها لبرتغال وصبانيا وبريطانيا (اللي ستعمراتها ف 1625). ستاقلات لبلاد نهار 30 نونبر 1966, ومن ديك الساعة وهي تابعة للمنظمة د لكومونويلث بحال لأغلبية د لبلدان اللي ستعمراتهم بريطانيا, ودخلات عضو مع لأمم لمتحدة.

تيسكنو ف باربادوص تقريبا 280.000 ديال الناس ولعاصمة ديالها وأكبر مدينة فيها هي بريدج تاون. اللغة الرسمية فلبلاد هي لينݣليزية, ولفلوس اللي تاتخدًم فيها هي الدولار د باربادوص. باربيدوس معروفة بالسياحة وتيجيوليها الناس من لعالم كامل باش يستافدو من لبحر ولجو ديالها.

## مصادر


تصنيف:بلدان د أميريكا
تصنيف:بلدان د أمريكا الشمالية
تصنيف:مقالات فيها مصدر و علاين 3000 بايت
تصنيف:دولة ݣزيرة
تصنيف:تأسيسات د 1627 ف أمريكا الشمالية
تصنيف:تأسيسات د 1966 ف أمريكا الشمالية
باريز

**باريز** ؤلا **پاري**، (بالفرانساوية: Paris) لي كاتلقّب ب *لعاصمة د الضواو*، هي العاصمة د فرانسا وأكبر مدينة فيها. هي من أكبر لمدون د ؤروپا, ؤ كايسكن فيها ؤ نّواحي ديالها كثر من 12 مليون بنادم.

باريز معروفة ف لعالم كولو ب لمعالم لحضارية ؤ تقافية لي فيها، بحال برج إيفيل، وقوس النصر ولمتحف د لّوڤر. هاد لمعالم كولها تيخليو ناس من ݣاع لبلدان يزوروها، ؤ هي وحدا من لمدون سياحية لكبار ف لعالم.

باريز معروفة من بزاف د نواحي ف رياضة، ف لكورة متلا لفرقة ديالها پاري سان جيرمان ربحات بزاف د لبطولات متًابعة، ولا تّينيس، حيث كاتنظم لبطولة د رولون ݣاروس فيها كل عام ف شهر ماي.

كاين ف باريز جوج د لمطارات دوليين كبار، وهوما مطار شارل دو ݣول، ؤ مطار أورلي.

## مصادر


تصنيف:عواصم ديال بلدان
تصنيف:مدون د فرانسا
تصنيف:تقافة د فرانسا
تصنيف:تقافة د ؤروپا
باهاماس

**لباهاماس**، لمعروفة رسميا بلكومونويلث د لباهاماس (بلينݣليزية: Commonwealth of The Bahamas) هي واحد لبلاد جات فلكاريبي ولأراضي ديالها كلها جزر ف لبحر. لباهاماس فيها تقريبا 700 جزيرة منها لكبار والصغار، جاو كلهم فلمحيط لأطلسي. لباهاماس جات ف الشمال د كوبا وجمهورية الدومينيكان وهايتي، وقريبة للولاية د فلوريدا ف ميريكان.

باهاماس هي أول أرض وصل ليها كولومبوس من أوروپا ف 1492، ولكن الصبليون ماستعمروهاش وكملو للجزيرة د هيسپانيولا. لبريطانيين هوما أول بلاد ستعمرات لباهاماس ف 1718 وجابولبها بزاف د لعبيد من إفريقيا. ف 1807 حبسات بريطانيا التجارة د لعبيد وولاًو بزاف د الناس اللي كانو عبيد تيمشيو لباهاماس يسكنو فيها، وزادو كتر من مورا ما تحبسات لعبودية النيت فلبلاد ف 1834.

تيسكنو ف لباهاماس 332.634 واحد، 90% منهم عندهم أصول من إفريقيا. اللغة الرسمية فلبلاد هي لينݣليزية والعاصمة هي ناساو. لعملة اللي كاتخدًم ف لباهاماس هي الدولار لباهامي. لقتيصاد د باهاماس تيضور بزاف على السياحة اللي تادخًل 60% من الناتج لخام د لبلاد وتاتخدًم النص د لباهاميين تقريبا.
## مصادر


تصنيف:بلدان د أمريكا الشمالية
تصنيف:دولة ݣزيرة
تصنيف:تأسيسات د 1973 ف أمريكا الشمالية
برلين

**برلين** (بلألمانية: Berlin) هيا لعاصيمة ديال ألمانيا و أكبر مدينة فيها، ؤ هيّا ف نفس لوقت وحدة من لجيهات 16 ديال ألمانيا. برلين كتحدها لجيهة (لاند) ديال براندنبورݣ من ݣاع الجّوايه. تّاريخ ديالها كيرجع ل نّص تّاني ديال لقرن 12 ولاكين ماولّات عندها أهمية كبيرة حتا ولّات لعاصيمة د لإمبراطورية لألمانية ف 1871.

برلين عندها تاريخ قديم و مهم ف لعالم، و فيها 3 ديال لبلايص اللي مسجّلين ف اللّيستا د معاليم التراث العالمي د ليونيسكو. من مورا لحرب لعالمية التانية، و بالضبط ف 1961، تقسمات لمدينة على جوج طراف، بيناتهم سور كانت سميتو "السور د برلين". لغرب د برلين كان تابع لألمانيا لغربية (كانت بلاد رأسمالية، لعاصمة ديالها هي بون)، و الشرق كان هو لعاصمة د ألمانيا الشرقية (اللي كانت بلاد شتراكية). السور د برلين طاح ف 1989، و من موراه ولات برلين مدينة وحدا، و تا لألمانيات بجوج تجمعو و ولاّو لجمهورية لفيديرالية د ألمانيا.

تيسكنو ف برلين تقريبا 4.5 مليون د الناس، و محسوبة مدينة عالمية ف بزاف د لمجالات بحال التقافة ولإعلام و الصيونص. فيها 4 ديال لجامعات د الدولة، و كتر من 30 ديال لفلوس. 67 واحد من اللي ربحو لجائزة د نوبل كانو خدّامين ولاّ مقيدين ف جامعة كاينة ف برلين. لمدينة عندها مطار دولي، و فيها لميطرو من عام 1902.

## تاريخ
لمدينة تأسسات رسمياً ف لقرن 13، ولاكين كا بلاصة د سّكنى تقدر تكون قدم. لبحت لأركيولوجي كشف علا طراف د لخشب (يمكن تستعملو ف لبني) كيرجعو ل عام 1183.
## تصاور ديال برلين

Berlin-vom Mueggelturm-14-2017-gje.jpg
Berlin-Alexanderplatz-12-rote S-Bahn vom Fernsehturm-1993-gje.jpg
Berlin-204-Museum-Bagger-1995-gje.jpg
Berlin-Berliner Dom-20-Lustgarten-Altes Museum-2017-gje.jpg
Berlin-Friedrichshagen-Christophoruskirche-04-2017-gje.jpg
Berlin-Michaelskirche-06-2017-gje.jpg
Berlin-Bundeskanzleramt-08-2006-gje.jpg
Berlin-Marie-Elisabeth-Lueders-Haus-10-2017-gje.jpg
Berlin-Galli-Theater-04-2017-gje.jpg
Berlin-Staatsoper Unter den Linden-10-2017-gje.jpg

## مصادر


تصنيف:مدون د ألمانيا
تصنيف:عواصم ديال بلدان
تصنيف:مقالات فيها مصدر و 3000 بايت
تصنيف:دول مدون
تصنيف:تأسيسات د 1237 ف ؤروپا
بروناي

**اتحاد بروناي دار السلام** (ب لونݣلي: Nation of Brunei, the Abode of Peace - بلمالاي: Negara Brunei Darussalam) هي واحد لبلاد ف لجنوب الشرقي د آسيا جات فالشمال د لجزيرة د بورنيو اللي تاتقاسمها معا ماليزيا و أندونيسيا. بروناي تاتحدًها ماليزيا من ݣاع الجوايه من غير الشمال اللي كاطًل فيه على لبحر د الشينوا لجنوبي.

بروناي تاتَعتابر دولة صناعية و متقدًمة و هي مرتًبة الرابعة ف مؤشر التنمية البشرية من مورا سنغافورة و كوريا لجنوبية و الجاپون. كانت مستعمرة ديال بريطانيا من 1888، و ستاقلات ف 1 يناير 1984 من بعد ثورة مسلحة. مورا ليستيقلال ديالها خدات لبلاد تجاه ديال الصناعة و لحداثة، و هادشي خلاً لقتصاد ديالها يطلع بزاف، بدرجة وصلات تال 56% ما بين 1999 و 2008. ف 2011، على حساب صندوق النقد الدولي، كانت برواني هي الدولة لوحيدة (مع ليبيا) اللي ما عندها تا كريدي.

تيسكنو ف بروناي تقريبا 442.000 واحد و لعاصمة ديالها هي بندر سيري بيݣاوان. اللغة الرسمية د لبلاد هي لمالاي و لفلوس اللي كاتخدُم فيها هي الدولار د بروناي. لإسلام هو الدين الرسمي د بروناي و تقريبا 79% د الناس ف لبلاد مسلمين.
## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:دولة ݣزيرة
تصنيف:تأسيسات د 1984 ف بروناي
ويلز

**بلاد لغال** ولاّ **ويلز** (بلينݣليزية: Wales - ب لويلزية: Cymru) هي بلاد جات ف لمملكة لمتحدة. تاتحدّها لينݣليز من الشرق، لمحيط لأطلسي من لجنوب و لغرب، و لبحر لإيرلاندي من لغرب و الشمال. لأغلبية د لبلاد فيها جبال و تلاّت. أعلى جبل فيها هو جبل سنوودون.

التاريخ ديال بلاد لغال مرتابط بزاف بالتاريخ د لبلدان اللي حداها، كتيرشي لينݣليز. كانت تابعة ليها شي مرات، و مستاقلة منها مرّات آخرا. دخلو وييلز و لينݣليز بجوج ل بريطانيا ف 1707، و لكن لهوية ديال وييلز ما بدات تاتبان تال اللّخر د لقرن 19 و لقرن 20، فين تدارو أحزاب سياسية قومية، و تكونات جمعيات تادّافع على اللغة لويلزية. ف 1999، تأسس لبرلمان ديال بلاد لغال، اللي تيتكلّف بلمصالح د الناس د لمنطقة، و فيه 60 مقعد.

تيسكنو ف ويلز تقريبا 3.1 مليون د الناس، و لعاصمة ديالها هي كارديف. اللغات الرسمية فيها هوما لينݣليزية و لويلزية، و لفلوس اللي كاتخدّم هي لپّاوند. ف بزّاف د الرياضات، بلاد لغال عندها فرقة ديالها بوحدها، بحال لكورة و الريݣبي. ولكن ف مسابقات بحال لألعاب لأولمپية، تيشاركو الرياضيين ديال وييلز مع لفرقة ديال لمملكة لمتحدة.

## مصادر


تصنيف:بلدان د ؤروپا
تصنيف:بريطانيا لعضيمة
تصنيف:دولة ݣزيرة
بلجيكا

**بلجيكا** واحد الدولة ؤروپية عندها حدود فالشمال مع هولندا و مع ألمانيا و اللوكسومبورڭ فالشرق و فالجنوب مع فرنسا. العاصمة ديالها هي بريكسيل و ساكنين فيها عشرة المليون ديال البشر .40% منهم تيهضرو الفرانساوية و 60% منهم الهولندية و واحد النسبة قليلة تيهضرو بالألمانية. هاد الثلاثة ديال اللغات هما اللغات الرسمية في البلاد.

الناس ديالها كايتسماو "بلاجكا" .

بلجيكا اللاتينية هو السمية اللي كانوا كيعيطوا ليها به قبل الإستقلال ف 1830 . نظام الحكم فيها اتحادي ملكي وهي من بين البلدان اللي أسسو الروح د ليتيحاد لوروپي ف 1957.

## المغاربة ف بلجيكا
كيشكلو المغاربة أكبر جالية ف بلجيكا، حيث كيتقدّر العدد ديالهم ف جوايه 700 ألف شخص، أي ما كيقارب 6% من المجموع ديال السكان. كتعتبر الجالية المغربية ف بلجيكا من أكثر الجاليات لمندامجة ف المجتمع البلجيكي، حيتاش معظمهم كيتقنو الهضرة ب اللغات الفرانساوية و الهولندية، و كيخدمو ف مجالات إقتصادية مختلفة.

## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي
بلغاريا

**لجمهورية د بلغاريا** (بلبلغارية: **Република България**) هي واحد لبلاد جات فلجنوب الشرقي د أوروپا وتاطًل على لبحر لكحل. تاتحدًها رومانيا من الشمال، تركيا و ليونان من لجنوب، و صربيا و مقدونيا الشمالية من لغرب.

بلغاريا عندها تاريخ طويل وكانو فيها بزاف د لحضارات منهم لإغريق والرومان والصلاڤ والدولة لعثمانية. ف 1946، عام من مورا لحرب لعالمية التانية، ولات بلغاريا دولة اشتراكية فيها حزب واحد. ف 1989، غادي يطيح لمعسكر الشرقي وغادي يخلي لحزب الشيوعي لبلغاري أحزاب خرا باش تتكون وتشارك فلينتيخابات، ومن ديك الساعة أتولي بلغاريا بلاد ديموقراطية.

تسيكنو فبلغاريا تقريبا 7 د لمليون د الناس ,لعاصمة ديالها هي صوفيا واللغة الرسمية اللي تاتًهضر فيها هي لبلغارية (اللي تاتًكتب بحرف سيريليك). لعملة د بلغاريا هي الليڤ. بلغاريا عضو فليتيحاد لأوروپي ودخلات ليه ف 2007، وهي عضو فبزاف د لمنظمات اخرى بحال حلف الشمال أطلسي (الناطو) و لأمم لمتحدة.
## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي
تصنيف:تأسيسات د 681
بلفاع

**بلفاع** جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 27592 نسمة، على حسب الإحصاء العام 2014.
## إحصائيات
* نسبة الأمية : 37,9%
* نسبة السكان اللي قاريين فوق الثانوي (ثانوي وجامعة): 10,2%
* نسبة الناس النشيطين (اللي يقدرو يخدمو): 46%
* سبة البطالة: 8,1%
* نسبة الناس اللي خدامين في الدولة (أولا البيطاليين اللي سبق ليهوم خدمو): 5,1%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):57,9%
## مصادر

تصنيف:جهة سوس ماسة
تصنيف:جماعة قروية ف إقليم شتوكة آيت باها
تصنيف:بلايص مسكونين ف إقليم شتوكة آيت باها
تصنيف:جماعة قروية ف جهة سوس ماسة
بن حمد

**بن حمد** مدينة مغريبية كاينة ف جهة دّار لبيضا سطات، ساكنين فيها 32528 واحد، على حسب لإحصاء لعام 2014.

## ف التقسيم لإداري
بن حمد كاتّعتابر جماعة ترابية حضرية تابعة ل إقليم سطات، جهة دّار لبيضا سطات.

## تعليم
* نسبة لأمية (نّاس لّي ما كايعرفوش يقراو ولا يكتبو): 27,1%
* نسبة سّكان لّي قاريين فوق الليسي (ليسي و جامعة): 19,1%
## قتيصاد
* نسبة نّاس نّشيطين (لّي يقدرو يخدمو): 45,9%
* نسبة لبطالة (نّاس لّي ما خدامينش و تايقلبو على خدمة): 20,2%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 17%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو): 38,5%
## مصادر

تصنيف:جهة الدار البيضاء سطات
تصنيف:مدون د لمغريب
تصنيف:بلايص مسكونين ف إقليم سطات
بن بطوطة (فوهة ف سطح القمر)

يسار|تصغير|لفواها د بن بطوطة مصورة فـ1971 ف رحلة د أپولو 15.

**بن بطوطة** هيا واحد لفواهة صغيرة على سطح ديال لقمر جات فلمنطقة ديال ماري فيكونديطاطيس، و لي كاينة ف لجيهة شرقية ديال لجزء لقريب ديال لقمر. و جات ف لجنوب لغربي ديال لفوهة ديال ليندبرغ و ف شمال شرقي ديال لفواهة لمعروفة ديال ݣوكلينيوس. و شكل ديالها مدوّر و مقاد، و عندها أرضية واسعة ف الداخل ديالها.

لفواها كانت مسمية من قبل بالسمية ديال ݣوكلينيوس أ، قبلما يجي تيحاد لعالمي لفلكي لي سمّاها بسمية ديال دابا و نسبا ل الرحالة ؤ لكاتب لمغريبي لأمازيغي لي كان فلقرن ربعطاش بن بطوطة.

## مصادر

تصنيف:لفلك
بن خليل

**بن خليل** جماعة ترابية قروية كاينة ف إقليم طان طان، جهة ݣلميم واد نون، ساكنين فيها 741 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 39,7%
* نسبة سّكان لّي قاريين فوق الليسي (ليسي و جامعة): 12,9%
## إقتصاد
* نسبة نّاس نّشيطين (لّي يقدرو يخدمو): 63,3%
* نسبة لبطالة (نّاس لّي ما خدامينش و تايقلبو على خدمة): 10%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 9,3%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):9,6%
## مصادر

تصنيف:جهة ݣلميم واد نون
تصنيف:جماعة قروية ف إقليم طانطان
تصنيف:جماعة قروية ف جهة ݣلميم واد نون
تصنيف:بلايص مسكونين ف إقليم طانطان
بن مسيك

**بن مسيك** جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 131785 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 20,5%
* نسبة سّكان لّي قاريين فوق تّانوي (تانوي و جامعة): 25,5%
## اقتصاد
* نسبة نّاس نّشيطين (لّي يقدرو يخدمو): 50,9%
* نسبة لبطالة (نّاس لّي ما خدامينش و تايقلبو على خدمة): 22,4%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 7,2%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):59,2%
## مصادر

تصنيف:جهة الدار البيضاء سطات
برغواطة

تصغير|برغواطة ب لموڤ
**برغواطا** (ب لأمازيغية : **ⴱⴻⵔⵖⵡⴰⵟⴰ**) هي تاني دولة أمازيغية-إسلامية بانت ف لمغريب (بعد إمارة نّكور)، دولة بانت ف كوشطا ديال لمحيط لأطلنتي، كانت لتيحاد ديال قبايل مصمودة، من بعد مادارو تورة ضد لعباسيين، دارو مملكة ديالهم ف تامسنا (دكالة دابا) بين 744 ؤ 1066 وكين لي كيقول بلي ف توسع ديالها لكبير شدات من شالة (سلا دابا) حتى واد تانسيفت، ؤ بايعو طريف لمطغري أمير عليهم. عاصمة برغواطا كانت هي أزمور ف بعض المرات و شالة و أسفي.

طريف المطغيري كيسميوه عوتاني ريورى او رياورا بتمازيغت وهي "لكي وري ناس طريقهم". وعلى حساب ماجانا من عند لموارخين لعرب فراه كون دين جديد لجمع بين نصرانية و ليهودية و ليسلام تاع الازارقة و الصفريين لي كعتابروهم خوارج هادشي لاش علاقة برغواطا ديمن خاسرة وممزياناش معا جيرانها الدريسيين و مغراوا.

## الدين ف برغواطا

موصلناش بزاف على فعايل تاع برباتيين غير بلي كان عندهم قرآن و كتاب شريف تاع الله بالأمازيغية فيه 80 سورة كان منها سورة أيوب بتمازيغت و لي ترجمتها ب الداريجة هي:

 **أبسمن ياكوش لي سيفط كتابو لناس   * * * * * *   هو لي بين ليهم خبارهم وقالو  لقاضية هي علم إبليس**
 **أي حاجة تتلعب اللسان ف الهضرة    * * * * * *   مايفك جرة لسان غير أكوش لي بحكامو عارفو بلحق لناس تقاد لحق**

## ف تورات شعبي
باقي تال دابا لأثر ديال البربراطيين وتال دابا شي ناس ف بلايص تاع دكالة و الشاوية و زمور مكدبحوش الفروج لكبير ف السن. عوتاني طقس تاع حليلو أولا كما كسميوه زمزم هو ف حقيقة طقس تاع بربراطيين تاع تبرك بالما مورا الدبيحة لي دابحينها بسميت أكوش. و كاين طقس أخر لي هو التبرك بدم الذبيحة و رشان الدم ف الحيوطا أولا لقنات تاع الدار. و جتماع على المحرقة ف يوم عاشورا و لغنا علا ود طليب لغفران و التبرك بالنار ب لخطو فوق منها. و حتا طليب الشتا من أنزار و بخصوص نْشيد ديال "تاغنجا ياربي تصب الشتا". حيت ف لأصل البرغواطية ديانة واخدينها من التورات تاع إمازيغن لي كانو ديك ساعة بسميت مصمودا و صنهاجة.

## مصادر

تصنيف:أمازيغ
تصنيف:تاريخ د لمغريب
تصنيف:مقالات فيها مصدر و 3000 بايت
تصنيف:لمغريب ف لقرون لوسطانية
تصنيف:تأسيسات د 744
بنݣرير

**بنݣرير** مدينة مغريبية و جماعة ترابية حضرية كاينة ف إقليم الرحامنة، جهة مراكش آسفي، ساكنين فيها 88538 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 27,6%
* نسبة سّكان لّي قاريين فوق الليسي (ليسي و جامعة): 18,6%

## قتيصاد
* نسبة نّاس نّشيطين (لّي يقدرو يخدمو): 47,4%
* نسبة لبطالة (نّاس لّي ما خدامينش و تايقلبو على خدمة): 18%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 20,3%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):40,8%

## مصادر

تصنيف:جهة مراكش آسفي
تصنيف:مدون د لمغريب
تصنيف:بلايص مسكونين ف إقليم الرحامنة
بهيجة إدريس

**بهيجة إدريس**، وسميتها لحقيقية بهيجة العلمي الإدريسي (خلاقت ف سلا ف 1944) مغنية مغريبية من رّواد د لغنية لمغريبية لعصرية بين خمسينات و سبعينات لقرن لعشرين.

## حياتها
بهيجة بنت عائلة سلاوية عطات بزاف د لفنانين، خوها هو الملحن محمد الإدريسي، اللي كان لحن أغاني مشهورة بحال "عندي بدوية" و "بنت بلادي زينة". ختها هي لمغنية أمينة إدريس مولات لأغنية المشهورة "التيليفون". راجل ختها أمينة هو الملحن محمد بنعبدسلام و بنتهوم هي لمغنية غيثة بن عبد السلام.

راجل بهيجة هو الملحن عبد الرحمن الكردودي الحسني وبنتها هي المغنية، دعاء عبد الرحمن.

بهيجة كانت من لفنانات لولات لّي هاجرو ل لمشرق و دارت كاريير و شهرة كبيرة ف لعالم لعربي، بحيت أنها غنات أغاني و قصائد ب الفصحى (د نزار قباني) و أغاني ب لمصرية.

بهيجة عندها كتر من 100 غنية و من أشهرها "لما يجري قدامي" و "ماهو جاري ولا قريب لدواري" لّي ولات من لخالدات د لموسيقى لمغريبية لعصرية و شّعبية.

## مصادر

تصنيف:بيوغرافيا د نسا
تصنيف:مغنية مغريبية
تصنيف:زيادة 1944
تصنيف:ناس تزادو ف سلا
تصنيف:مقالات فيها مصدر و علاين 3000 بايت
بوركينا فاصو

**بوركينا فاصو** (بالفرانساوية : Burkina Faso) هي دولة ف غرب إفريقيا، مساحتها 274.200 كلم² وضايرين بيها ستا ديال البلدان : مالي ف الشمال والغرب، النيجر ف الشرق، بينين والطوݣو ف الجانوب الشرقي، غانا ف الجانوب، و الكوط ديڤوار ف الجانوب الغربي. عداد سوكان ديالها 20,321,378 . ولوغتها الراسمية هي لفرانساوية، ولكن خمسين ف المية د السوكان لوغتهوم الأم الموري. ف لبدو مورا ليستيقلال كانت البلاد سميتها جمهورية ڤولطا العوليا (1958 - 1984) حتى بدل ليها رئيسها طوما سانكارا السمية لبوركينا فاصو ف 1984. ناسها كيتسماو البوركينابيين و عاصمتها واݣادوݣو.

## مصادر


تصنيف:بلدان د إفريقيا
تصنيف:تأسيسات د 1958 ف إفريقيا
تصنيف:تأسيسات د 1960 ف إفريقيا
تصنيف:تأسيسات د 1984 ف إفريقيا
ميانمار

**ميانمار**، ولاّ **بورما** (سمية قديمة)، ولاّ براهماديش، رسميا لجمهورية د لإتحاد د ميانمار ( بلبورمية: ပြည်ထောင်စု သမ္မတ မြန်မာနိုင်ငံတော်‌) هي بلاد جات ف لجنوب الشرقي د آسيا. تاتحدّها بانݣلاديش و لهند من الشمال لغربي، الشينوا من الشمال الشرقي، لاووص و طايلاند من الشرق و لجنوب الشرقي، و لمحيط لهندي من لغرب و لجنوب لغربي. بورما هي أكبر بلاد من ناحية لمساحة ف جنوب شرق آسيا، و لعاشرة ف لمساحة ف آسيا.

لبلاصة اللي فيها ميانمار تستعمرات من بريطانيا ف لقرن 19، و كانت داخلة مع لهند لبريطانية ف مستعمرة وحدا. ف 1 أبريل 1937، من مورا نتيخابات، تفارقات بورما على لهند وولأّت مستعمرة بوحدها. ف وسط لحرب لعالمية التانية، حتلات الجاپون لبلاد، و لكن مور ماخسرات لحرب، عاود رجعات بورما د بريطانيا، اللي بقات مستعمراها، تا ستاقلاّت لبلاد ف مرّة ف 1948.

تيسكنو ف ميانمار تقريبا 54 مليون د الناس، ولعاصمة ديالها هي نايپيداو. أكبر مدينة ف لبلاد هي رانݣون. اللغة الرسمية هي لبورمية، ولفلوس اللي كاتخدّم هي لكيات. لبلاد فيها ناس عندهم بزاف ديال لأديان منهم لبوديين و لمسيحيين و لمسلمين. لمسلمين و لهندوس ديال بورما عندهم مشاكل بزاف وتيعانيو من لحݣرة. ميانمار داخلة ف بزاف د لمنضمات دولية بحال لأمم لمتحدة و لحركة د عدم لإنحياز و لقمة د شرق آسيا.

## مصادر


تصنيف:بلدان د أسيا
تصنيف:مقالات فيها مصدر و 3000 بايت
بوروندي

**بوروندي** (ب لكيروندية: Republika y'Uburundi، ب لفرانساوية: République du Burundi) هي بلاد ماكاطلش على لبحر جات فلجنوب الشرقي د إفريقيا. تاتحدًها رواندا من الشمال، طنزانيا من لجنوب و الشرق، و جمهورية لكونݣو الديموقراطية من لغرب. بوروندي جات فلمنطقة اللي فيها ضايات بزاف و لحدود ديالها ف لجنوب تاطًل على الضاية ديال طانݣانيكا.

بوروندي كانت مملكة مستقلة تاتعيش فيها الشعوب ديال التوا و لهوتو و التوتسي، حتا للول د لقرن 20 فين حتلاًتها ألمانيا. مورا لحرب لعالمية اللولا اللي خسرات فيها ألمانيا، حتلاًت بلجيكا لبلاد و بقات مستعمرة ديالها تا ستاقلاًت ف 1962. مورا لستيقلال وقعو بزاف د لمشاكل و لينقيلابات تا طاح النظام لملكي و ولاًت لبلاد جمهورية فيها حزب واحد ف 1966. من ديك الساعة و لبلاد باقي ما فيهاش ستيقرار د السياسة ولا لقتيصاد. ف 2016، كانت تكلاسات بوروندي أتعس بلاد فلعالم.

تيسكنو ف بوروندي تقريبا 11 مليون د الناس و لعاصمة ديالها هي ڭيتيڭا. اللغات الرسمية ف لبلاد هي لكيروندية و لفرانساوية و لينݣليزية، و لفلوس اللي كاتخدًم هي لفرانك د لبوروندي. غير 13.7% د السكان د لبلاد اللي تيسكنو ف لمدون، و هي من النسب لقلال ݣاع ف لعالم.

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:تأسيسات د 1962 ف بوروندي
بورݣراݣ

تصغير|يسار|250px|<P ALIGN=center>لواد د بورݣراݣ.</p>
**بورݣراݣ** هو واحد لواد فلغرب د لمغريب، الطول ديالو 240 كلم، تيخرج من لأطلس لمتوسط (جبل متورزݣان حدا مولاي بوعزة) وتيصبً فلمحيط لأطلسي، مابين لمدون د سلا و الرباط.

لمعدل د الصبيب د بورݣراݣ هو 23 ميترو مكعب ف التانية، ولكن فوقت لفيضانات، يقدر يوصل تال 1500.

## لأصل د سمية
ف لعصر لقديم و لقرون لوسطانية كان واد بورݣراݣ كيتسما *واد سلا* ولّا واد سلات. ف لقرون لوسطانية، كان معروف حتى ب واد أسمير ولّا إسمير. لمراكشي سماه واد الرمان، و بن لخطيب سماه "واد لغبط"، بينما لحسن لوزان خدّم سمية "بو رقراق".

على حساب ل. برونو، السمية ديال بورڭراڭ جات من لأمازيغية "أسيف أروغراز" و عندها علاقة معا قبيلة رڭراڭة، لي هيّ قبيلة مصمودية ستاقرات حدا لواد.

## التاريخ ديالو
تصغير|يسار|250px|<P ALIGN=center>لمسار د بورݣراݣ.</p>
لأتار ديال السكنة حدا واد بورڭراڭ كايرجعو ل ما قبل التاريخ ف لفترة النيوليتية، كيما كايبيّنو أدوات موستيرية د السيليكس لي تلقاو حداه. ماكاينينش أتار ديال لبني ف لمنطقة قبل مايجيو لفينيقيين.

بورݣراݣ عندو تاريخ قديم و مرتابط بزاف ب لمدون د سلا و الرباط. من بين أهم لأحدات اللي وقعو ف بورݣراݣ:
* ف 1269 بناو لمرينيين قناة مابين لواد و باب لمريسة ف سلا، اللي خلا لما يوصل تال تما، و ولا لمرسى ف لباب د لمدينة نيشان.
* ف لقرن 17 تأسسات لجمهورية د بورݣراݣ، اللي خدات سميتها من لواد، واللي كانت دولة جمعات سلا و الرباط و لوداية، و كان لواد عنصر مهم فيها.
* ف لقرن 18، خصص السلطان مولاي سماعيل الربع ديال لمداخيل د لحوت لي كايتصيّد ف بورڭراڭ للمصاريف ديال لمجيبة د لما للجامع لأعظم د سلا.
* ف 1755 تبدلو التضاريس د لواد مورا الزلزال د لشبونة، و مابقاش صالح باش يكون فيه مرسى.
* ف 1936 حبسو لبركاصات من لواد و بدات تاتبنا لقنطرة د مولاي لحسن، اللي كانت هي أول قنطرة على لواد.

## السدود اللي فيه
تصغير|252x252بك|لمصب ديال واد بورݣراݣ
ف 1974، تبنا السد ديال *سيدي محمد بن عبد الله على بورݣراݣ*, ف 17 كلم من المصب ديالو. كاين 7 د السدود خرا صغيرة عليه. لهدف دهاد السدود هو أولا تجمع لما اللي تيعاون فالشريب ولفلاحة، وثانيا باش ينتج الضو اللي تيمشي للمصانع.
## لمارينا د بورݣراݣ
تصغير|252x252بك|واد بورݣراݣ من مارينا دسلا، قبالت الصور ديال المدينة د الرباط
بدا لمشروع د لمارينا د بورݣراݣ ف 2006، و لهدف ديالو هو تتقاد الضفة د لواد من الجوايه بجوج د الرباط وسلا، ويكونو فيه بزاف د لحوايج ولأنشطة اللي يقدر يديرهم الواحد إما سائح ولا تا اللي ساكن تمًا.
## أغاني عليه
بزاف د لمغنيين غناو على بورݣراݣ حيث عندو تاريخ كبير كتيرشي حيت تيجمع مابين سلا والرباط. من بين لإنتاجات اللي كانو عليه كانلقاو:
* أوپيريط *مشروع بورقراق*, اللي معروفة تا بسميت "أنا رباطي، أنا سلاوي"، اللي كتبها لمسرحي أحمد الطيب لعلج، واللي لحًنها لموسيقار عبد السلام عامر.

## مصادر

تصنيف:واد مغريبي
تصنيف:الرباط
تصنيف:سلا
تصنيف:مقالات فيها مصدر و 3000 بايت
تصنيف:جغرافيا د جهة الرباط سلا القنيطرة
لبوصنة ؤلهرسك

**لبوصنا ؤلهرسك** (بالبوصنيا، الكرواتية ؤالصربية اللاتينية:*Bosna i Hercegovina* ؛ الصربية السريلية: Босна и Херцеговина) هي واحد الدولة جات فلبلقان ف لجنوب الشرقي د أوروپا، هي كانت ؤحدة من لجمهوريات د يوݣوسلاڤيا. جات فجنوب أوروپا. كاتحدها من الشمال ؤالغرب ؤلجنوب كرواتيا، من الشرق صربيا ؤمن الجنوب لغربي جمهورية الجبل لكحل.

خدات لبوصنا ؤلهرسك ليستيقلال ديالها ف 1992 من بعد ما تفكًكات يوݣوسلافيا، و دوزات 3 سنين د لحرب لأهلية سالات ف 1995.

تيسكنو فلبوصنا ولهرسك تقريبا 3.5 مليون د الناس و لعاصمة ديالها هي صاراييڤو. كاين تلاتة د اللغات الرسمية ف لبلاد و هي لبوصنية و لكرواتية و الصربية، و لفلوس اللي كاتخدًم هي ل مارك. لبوصنة عندها ترتيب مزيان فالتنمية لبشرية و داخلة مع بزاف د لمنظمات دولية بحال لأمم لمتحدة و لمجلس ديال أوروپا و منظمة لأمن و التعاون د أوروپا و عضو مؤسس د ليتيحاد من أجل المتوسط ف 2008.

## مصادر


تصنيف:بلدان د ؤروپا
بوتان

**لمملكة د بوتان** (بالدزونݣخا: འབྲུག་རྒྱལ་ཁབ་) هي واحد لبلاد ما كاطلش على لبحر جات فلجنوب د آسيا. تاتحدُها من لجنوب و الشرق و لغرب لجمهورية د لهند، ومن الشمال الشينوا. تاتفرقها على نيپًال لولاية د سيكيم لهندية، و على بانݣلاديش لولاية د لبنݣال لغربية. تيسمًيو الناس د بوتان بلادهم "دروك يول"، و اللي تاتعني لأرض د التنين.

بوتان فيها الجبال د لهيمالايا و بزاف د لمرتفعات فوق 7000 ميطرو. ف 2006، تكلاصات بوتان أسعد بلاد ف آسيا و تامن أسعد بلاد فلعالم، على حساب دراسة دارتها لجامعة د ليستر ف لينݣليز.

تيسكنو ف بوتان تقريبا 741.000 واحد و لعاصمة ديالها هي تيمفو، اللي هي تا أكبر مدينة فلبلاد. من 2008، ولات السلطة ف بوتان عند الشعب، من مورا ما رد لماليك النظام د لحكم من ملكية مطلقة ل ملكية دستورية. اللغة الرسمية هي الدزونݣخا و لفلوس اللي كاتخدًم هي نݣولتروم. بوتان عضو ف لأمم لمتحدة و الرابطة د جنوب آسيا د التعاون لإقليمي (سارك).
## لمجتمع
### ديانات
مقدر بين تلتين و تلات رباع ديال سكان لي ف بوتان أنهم تابعين دين لبودي د ڤاجرايانا، لي هو دين ديال لبلاد. تقريبان بين ربع و تولوت تابعين دين لهيندوسي. ديانات لخرين مافايتينش %1 ديال سكان. لإطار لقانوني لي كاين دابا، من ناحية لمبدأ كيضمن لحرية د دين؛ والاكين تبشير ممنوع بقرار ملكي و بتأويل قانوني لدوستور.

لبودية دخلات بوتان ف لقرن سابع لميلادي. لماليك تيبيتي صونݣطسين ݣامپو (حكم بين 627 ؤ 649) رجع بودي ؤ طلب باش يتبناو جوج د لمعابد بودية، واحد فبومطانݣ فوسط بوتان ؤ لاخور فكييشو لهاكهانݣ (حدا پارو) ف لواد پارو.
## مصادر

تصنيف:بوطان
تصنيف:بلدان د أسيا
تصنيف:مقالات فيها مصدر و 3000 بايت
بوطروش

**بوطروش** جماعة ترابية قروية كاينة ف إقليم سيدي إيفني، جهة ݣلميم واد نون، ساكنين فيها 3650 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 55%
* نسبة سّكان لّي قاريين فوق الليسي (ليسي و جامعة): 4,2%
## إقتصاد
* نسبة نّاس نّشيطين (لّي يقدرو يخدمو): 19,3%
* نسبة لبطالة (نّاس لّي ما خدامينش و تايقلبو على خدمة): 5,1%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 9,8%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):39,5%
## مصادر

تصنيف:جهة ݣلميم واد نون
تصنيف:جماعة قروية ف إقليم سيدي إيفني
تصنيف:بلايص مسكونين ف إقليم سيدي إيفني
تصنيف:جماعة قروية ف جهة ݣلميم واد نون
بوطسوانا

**بوطسوانا** (بالتسوانية:Lefatshe la Botswana) هي بلاد ماكاطلش على لبحر جات ف لجنوب د إفريقيا. بوطسوانا بلاد واطية و 70% من لمساحة ديالها هي الصحرا د كالاهاري. تاتحدًها من لجنوب جنوب إفريقيا، من الشرق زيمبابوي، من لغرب ومن الشمال ناميبيا، و زامبيا من الشمال.

بوطسوانا كانت مستعمرة د بريطانيا من 1885 تال 30 شتنبر 1966، اللي كان هو النهار اللي ستاقلاًت فيه و دخلات فيه عضو للمنظمة د لكومنويلث.

بوطسوانا بلاد تأترات بزاف بلمرض د السيدا اللي جا لتقريبا 20% د الناس ديالها على حساب لإحصائيات د 2014.

تيسكنو ف بوطساونا تقريبا 2.3 مليون د الناس و لعاصمة ديالها هي ݣابورون. اللغات الرسمية د لبلاد هي لينݣليزية و التسوانية و لفلوس اللي كاتخدًم هي پًولا. بوطسوانا عضو د لأمم لمتحدة و ليتيحاد لإفريقي و لمجموعة د التنمية د إفريقيا لجنوبية.
## لمجتمع
### ناس
alt=|تصغير|عيالات باطسوانا ب لباس تقليدي ديالهم
فبوطسوانا لمجموعة لإتنية د لأغلبية هي طسوانا بـ79% من سكان، ولأقليات لكبار كاين لباكالانݣا، صان ولا أباطوا، لي معروفين ب باصاروا. لقبايل خرين هوما بايي، بامبوكوشو، باسوبيا، باهيريرو، و باكݣالاݣادي. زيد عليها لبويض ولهنود، لي قلال وتقريبان قد قد. لهنود ديال بوطسوانا مكونين من أجيال مختالفة، شي وحدين كانو هاجرو من لموزامبيق، كينيا، طانزانيا، جزر لموريس، و جنوب إفريقيا، ؤ وحدين خرين هوما لجيل لول لي هاجر من لهند نيشان. من بعد 2000، وبسباب لوضعية لقتيصادية فزيمبابوي، لعاداد ديال زيمبابويين فبوطسوانا طلع لكتر من عشرالاف.

قل من عشرالاف واحد من صان مزالين عايشين بطريقة تقليدية ديال صيادة ولقطف. من لخر ديال تسعينات، لحوكومة د بوطسوانا كاتحاول تخرج صان من لأراضي ديالهم تاريخية. جايمس أنايا، لمقرر لخاص د لأمم لمتحدة على لحالة د حقوق لإنسان ولحريات ديال ناس لأصليين، فـ2010 وصف بلي لخصارة ديال لأراضي هو واحد من لمشاكيل لي كيعاني منها ناس لأصليين د بوطسوانا، وعطا لميتال ديال صان لي جراو عليهم من لمحمية د كالاهاري لوسطانية. من بين لقتيراحات د أنايا لي عطاهم للمجليس د حقوق لإنسان فلأمم لمتحدة هو أنه هو خاص يدارو برامج ديال تنمية لي غادي تعاون ناس بحال صان وباكݣالاݣادي، ويتشاورو معاهم باش يديرو ليهم أنشطة داخلة فتقافة ديالهم بحال صيادة تقليدية ولقطف.

## مصادر


تصنيف:إفريقيا
تصنيف:مقالات فيها مصدر و 3000 بايت
تصنيف:بلدان د إفريقيا
تصنيف:تأسيسات د 1966 ف بوطسوانا